**Դար Ժամաիի թանգարան**, թանգարան Մարոկկոյի Մեկնես քաղաքում։ Թանգարանում ցուցադրվում են Մեկնես քաղաքի և Մարոկկոյի այլ շրջաններից բերված ցուցանմուշներ և արվեստի գործեր։ Թանգարանը տեղակայված է 19-րդ դարով թվագրվող պալատում, որը կառուցվել է Ժամաի ընտանիքի կողմից, վերջիններս կառուցել են նաև Ժամաիի պալատ Ֆես քաղաքում։

Պատմություն
-----------

Պալատը կառուցվել է 1882 թվականին Մոխթար իբն ալ Ժամաիի կողմից, ով Մարոկկոյի սուլթան Հասան I-ի ղեկավարման ընթացքում զբաղեցրել է մեծ վեզիրի պաշտոն։ 1894 թվականին Հասան I-ի մահից հետո նրա որդի Աբդելազիզը հաստատվում է գահին Բա Ահմեդի օգնությամբ, ով Ժամաիի ընտանիքի հակառակորդն էր, ուստի Ժամաիների ընտանիքը կորցնում է երբեմնի փառքը, ունեցվածքը, այդ թվում նաև պալատը։ 1912 թվականին Մարոկկոյում ֆրանսիական գաղութային տիրապետության հաստատումից հետո ֆրանսիացիները պալատը վերածում են նախ ռազմական հոսպիտալի, ապա՝ դատարանի։ Եվ միայն 1920 թվականին պալատում բացվում է *Բնիկների արվեստի թանգարան*։

Ճարտարապետություն
-----------------

Պալատը չափազանց մեծ մակերես է զբաղեցնում Ալ-Հեդիմ հրապարակի հյուսիսային հատվածում։ Այն կառուցված է Մարոկկոյի մշակույթին բնորոշ ճարտարապետական լուծումներով, զարդաքանդակներում կիրառված են գունավորված փայտեր, արհեստական մարմար, պատերը զարդարված են խճանկարներով։ Պալատն ունի նարնջի ծառերով զարդարված ընդարձակ բակ (ռիյադ)։ Ժամանակին պալատն ունեցել է բոլոր հարմարությունները՝ խոհանոց, մզկիթ, բաղնիք կամ համմամ, վերևի հարկում գտնվող ընդունելության սրահը՝ հարուստ ինտերիերով և փայտե գմբեթով, ևս համարվում է թանգարանի հիմնական սրահներից մեկը։ Պալատի հետևի հատվածում գտնվող շատրվանը զարդարված է *զելլիջ* ոճով յուրահատուկ խճանկարներով, շատրվանի կողքից բացված այժմյան մուտքը վերջերս է կառուցվել։

Հավաքածու
---------

Թանգարանն ընդգրկում է բազմաթիվ ցուցանմուշներ Մեկնես քաղաքից և այլ շրջաններից, այդ թվում կավե ամաններ, փայտե առարկաներ, ասեղնագործ աշխատանքներ, գորգեր և զարդեղեն։ Ցուցանմուշների մեծ մասը թվագրվում է 19-20-րդ դարերով, սակայն կան ավելի հին առարկաներ՝ 17-րդ դարով թվագրվող, երբ Մարոկկոյի սուլթանն էր Իսմայիլ իբն Շարիֆը։

Պատկերասրահ
-----------

* Ալ-Հեդիմ հրապարակին հարող հատվածի շատրվանը, Դար Ժամաիի կողքինԱլ-Հեդիմ հրապարակին հարող հատվածի շատրվանը, Դար Ժամաիի կողքին
* Տեսարան դեպի Դար Ժամաիի պալատի բակՏեսարան դեպի Դար Ժամաիի պալատի բակ
* Դար Ժամաիի դռներն ու սենյակներըԴար Ժամաիի դռներն ու սենյակները
* Փայտե գմբեթը ներսիցՓայտե գմբեթը ներսից
* 17-րդ դարով թվագրվող մինբար17-րդ դարով թվագրվող մինբար

Ծանոթագրություններ
------------------

1. ↑  GeoNames — 2005.
2. ↑  Parker, Richard (1981). *A practical guide to Islamic Monuments in Morocco*. Charlottesville, VA: The Baraka Press.
3. 1 2 3  *The Rough Guide to Morocco (12th edition)*. Rough Guides. 2019. էջեր 194–195.
4. 1 2 3  Touri, Abdelaziz; Benaboud, Mhammad; Boujibar El-Khatib, Naïma; Lakhdar, Kamal; Mezzine, Mohamed (2010). *Le Maroc andalou : à la découverte d'un art de vivre (2 ed.)*. Ministère des Affaires Culturelles du Royaume du Maroc & Museum With No Frontiers.`{{cite book}}`: CS1 սպաս․ բազմաթիվ անուններ: authors list (link)
5. ↑  Pennell, C.R. (2000). *Morocco Since 1830: A History*. New York University Press. էջեր 108.
6. 1 2 3  «Dar Jamaï Museum». *Lonely Planet* (անգլերեն). Վերցված է 2023 թ․ մայիսի 10-ին. `{{cite web}}`: Text "Attractions" ignored (օգնություն); Text "Meknes, Morocco" ignored (օգնություն)
7. ↑  Marçais, Georges (1927). «L'architecture: Tunisie, Algérie, Maroc, Espagne, Sicile» (ֆրանսերեն). A. Picard. Վերցված է 2023 թ․ մայիսի 10-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դար Ժամաիի թանգարան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 214172532 · WorldCat VIAF: 214172532 |

 |